S-1699/2011

Mál þetta, sem dómtekið var þriðjudaginn 29. nóvember 2011, var höfðað með ákæru lögreglustjórans á höfuðborgarsvæðinu 1. nóvember 2011 á hendur A-kk-þgf P-x-x, kt. 000000-0000, Torfufelli 46, Reykjavík, D-kk-þgf M-kk-þgf M-kk-þgf, kt. 000000-0000, Berjarima 12, Reykjavík, D-x-x J-x-x E-x-x P-x-x, kt. 000000-0000, Torfufelli 46, Reykjavík, E-x-x V-x-x, kt. 000000-0000, Þverholti 58, Mosfellsbæ og J-x-x A-x-x M-x-x, kt. 000000-0000, Hjallabakka 22, Reykjavík, fyrir eftirgreind brot:

I.

Á hendur ákærðu öllum fyrir þjófnað með því að hafa, aðfaranótt laugardagsins 3. janúar 2009, í félagi brotist inn í sláturhúsið við Suðurlandsveg 8 á Hellu, með því að spenna upp hurð, og stolið samtals 750 kg af kjöti að verðmæti 1.750.000 krónur.

Telst þetta varða við 244. gr. almennra hegningarlaga nr. 19/1940.

Á hendur ákærða D-x-x J-x-x E-x-x P-x-x fyrir eftirgreind brot:

II.

Fyrir líkamsárás, með því að hafa, aðfaranótt laugardagsins 19. desember 2009, á skemmtistaðnum Glaumbar við Tryggvagötu í Reykjavík, slegið T-kk-þf Á-kk-þf T-kk-þf, með krepptum hnefa í andlitið, með þeim afleiðingum að T-kk-nf Á-kk-nf hlaut kjálkabeinsbrot, brot við rót á vinstri framtönn í efri gómi, los á hægri miðframtönn og hægri hliðarframtönn í efri gómi og opið sár á neðri vör utanvert og í munnholi.

Telst þetta varða við 1. mgr. 218. gr. almennra hegningarlaga nr. 19/1940, sbr. 11. gr. laga nr. 20/1981 og 111. gr. laga nr. 82/1998.

Í málinu gerir T-kk-nf Á-kk-nf T-kk-nf þá kröfu að ákærði verði dæmdur til greiðslu bóta samtals að fjárhæð 1.544.585 krónur, ásamt vöxtum skv. 8. gr. vaxtalaga nr. 38/2001 frá 19.12.2009 til 05.08.2010, en með dráttarvöxtum skv. 1. mgr. 6. gr. sömu laga frá þeim degi til greiðsludags. Þá er krafist lögmannsþóknunar að fjárhæð 125.500 krónur, þ.m.t. virðisaukaskattur, en að mati dómara komi síðar til aðalmeðferðar málsins.

III.

Fyrir umferðarlagabrot, með því að hafa, laugardaginn 30. apríl 2011, ekið bifreiðinni RZ-659 sviptur ökuréttindum og óhæfur til að stjórna henni örugglega vegna áhrifa ávana- og fíkniefna (í blóði mældist 4,0 ng/ml af tetrahýdrókannabínól) um Vesturlandsveg í Reykjavík og þaðan suður Hraunbæ og inn á bifreiðastæði við Hraunbæ 1, þar sem akstur stöðvaðist og lögregla hafði afskipti af honum.

Telst þetta varða við 1. mgr. 48. gr. og 1. sbr. 2. mgr. 45. gr. a, sbr. 1. mgr. 100. gr. umferðarlaga nr. 50/1987, sbr. 5 gr. laga nr. 66/2006.

IV.

Fyrir umferðarlagabrot, með því að hafa, föstudaginn 6. maí 2011, ekið bifreiðinni RZ-659, sviptur ökuréttindum, norður Vatnsendaveg í Reykjavík og inn á bifreiðastæði við Víkurhvarf þar sem akstur stöðvaðist og hann stökk út úr bifreiðinni og faldi sig undir hjólhýsi þar sem lögregla svo fann hann.

Telst þetta varða við 1. mgr. 48., sbr. 1. mgr. 100. gr., umferðarlaga nr. 50/1987.

V.

Fyrir umferðarlagabrot, með því að hafa, fimmtudaginn 31. mars 2011, ekið bifreiðinni RZ-659, sviptur ökuréttindum, vestur Breiðholtsbraut, þar sem lögregla stöðvaði aksturinn.

Telst þetta varða við 1. mgr. 48. gr., sbr. 1. mgr. 100. gr., umferðarlaga nr. 50/1987.

Þess er krafist að ákærðu verði dæmdir til refsingar og til greiðslu alls sakarkostnaðar. Þá er þess krafist vegna ákæruliðar III að ákærði D-kk-nf J-x-x E-x-x P-x-x verði dæmdur til að sæta sviptingu ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Mál ákærðu A-x-x P-x-x, D-kk-ef M-kk-ef M-kk-ef og E-x-x V-x-x var skilið frá máli ákærðu D-x-x J-x-x E-x-x P-x-x og J-x-x A-x-x M-x-x og var kveðinn upp dómur í máli þeirra hinn 22. nóvember 2011. Ákærði D-x-x játar sök og var mál hans skilið frá máli meðákærða J-x-x og verður dæmt sérstaklega, sbr. 2. mgr. 169. gr. laga um meðferð sakamála nr. 88/2008.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með málið samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í janúar 1985 og á hann sér allnokkurn sakaferil. Samkvæmt sakavottorði gekkst ákærði undir greiðslu 50.000 króna sektar 30. júlí 2002 fyrir brot gegn 2. mgr. 37. gr. umferðarlaga og var þá sviptur ökurétti í 1 mánuð. Hinn 11. febrúar 2003 hlaut hann 90 daga fangelsisdóm, skilorðsbundinn í 2 ár, fyrir brot gegn 1. mgr. 106. gr. almennra hegningarlaga. Ákærði gekkst undir greiðslu 20.000 króna sektar, með viðurlagaákvörðun 16. júní 2003, fyrir brot gegn 1. og 2. mgr. 30. gr., sbr. 1. mgr. 36. gr. vopnalaga. Þá gekkst hann undir greiðslu 60.000 króna sektar með viðurlagaákvörðun 8. október 2003 fyrir brot gegn 2. mgr. 37. gr. umferðarlaga og var þá sviptur ökurétti í 2 mánuði. Ákærði gekkst undir greiðslu 30.000 króna sektar 27. janúar 2004, fyrir brot gegn 2. mgr. 37. gr. umferðarlaga og var þá sviptur ökurétti í 3 mánuði. Þá gekkst hann undir greiðslu 20.000 króna sektar 5. október 2005 fyrir brot gegn 245. gr., sbr. 4. mgr. 22. gr. almennra hegningarlaga. Ákærði gekkst undir greiðslu 80.000 króna sektar 8. maí 2006, fyrir brot gegn 1., sbr. 2. mgr. 45. gr. og 1. mgr. 48. gr. umferðarlaga og var þá sviptur ökurétti í 8 mánuði. Hann hlaut 60 daga fangelsisdóm, skilorðsbundinn í 3 ár, 13. júní 2006, fyrir brot gegn 1. mgr. 217. gr. almennra hegningarlaga. Hinn 14. maí 2007 hlaut ákærði 4 mánaða fangelsisdóm fyrir brot gegn 1. mgr. 217. gr. almennra hegningarlaga, en þar af var fullnustu tveggja mánaða refsingarinnar frestað skilorðsbundið í 3 ár. Var skilorðsdómurinn frá 13. júní 2006 jafnframt dæmdur upp. Hann var dæmdur til greiðslu 200.000 króna sektar fyrir brot gegn 1. mgr., sbr. 2. mgr. 45. gr. umferðarlaga hinn 20. apríl 2009 og sviptur ökurétti í 2 ár og 6 mánuði. Loks gekkst ákærði undir greiðslu 300.000 króna sektar með viðurlagaákvörðun 11. mars 2010, vegna brota gegn 1. mgr. 4. gr., 1. mgr., sbr. 3. mgr. 45. gr., 1. mgr., sbr. 2. mgr. 45. gr. a., 1. mgr., sbr. 3. mgr. 37. gr. og 1. mgr. 48. gr. umferðarlaga. Ákærði er í máli þessu sakfelldur fyrir líkamsárás, þjófnað og akstur bifreiðar undir áhrifum fíkniefna og sviptur ökurétti. Með brotum sem ákærði er sakfelldur fyrir samkvæmt I. og II. ákæruliðum hefur hann rofið skilorð refsidómsins frá 14. maí 2007. Ber að dæma skilorðsbundinn hluta dómsins upp og gera ákærða refsingu í einu lagi, sbr. 60. gr. almennra hegningarlaga. Verður refsing ákærða tiltekin eftir reglum 77. gr. og 78. gr. almennra hegningarlaga. Þá hefur áhrif á refsingu að ákærði hefur áður sætt refsingu fyrir líkamsárásir og auðgunarbrot, sbr. 1. mgr. 218. gr. b. og 255. gr., sbr. 71. gr. almennra hegningarlaga, auk þess sem hann framdi þjófnaðarbrotið í félagi við aðra, sbr. 2. mgr. 70. gr. almennra hegningarlaga. Umferðarlagabrot ákærða eru jafnframt ítrekuð. Það horfir ákærða til málsbóta að hann hefur gengist greiðlega við brotum sínum. Þá er nokkuð liðið frá því er ákærði framdi þau brot sem greinir í I. og II. ákærulið. Samkvæmt framangreindu þykir refsing ákærða hæfilega ákveðin fangelsi í 6 mánuði. Með hliðsjón af sakaferli ákærða þykir ekki fært að binda refsingu skilorði.

Dæma ber ákærða til að vera sviptur ökurétti ævilangt.

Af hálfu T-kk-ef Á-kk-ef T-kk-ef er krafist skaðabóta af hálfu ákærða að fjárhæð 1.544.585 krónur auk vaxta, sem sundurliðast þannig:

Miskabætur 650.000 krónur

Bætur vegna útlagðs kostnaðar 894.585 krónur

Með hliðsjón af réttarframkvæmd þykja miskabætur hæfilega ákveðnar 500.000 krónur. Bótakröfu fylgja viðhlítandi gögn um útlagðan kostnað brotaþola að fjárhæð 514.506 krónur og verður ákærði dæmdur til greiðslu bóta þar fyrir. Kröfu um bætur vegna áætlaðs viðbótarkostnaðar verður hins vegar vísað frá dómi. Verður ákærði dæmdur til að greiða brotaþola skaðabætur samtals að fjárhæð 1.014.506 krónur með vöxtum sem í dómsorði greinir. Þá verður ákærði dæmdur til að greiða 150.600 krónur í málskostnað vegna lögmannsaðstoðar við að halda kröfunni fram, að meðtöldum virðisaukaskatti.

Ákærði greiði 251.861 krónu í sakarkostnað, þ.m.t. málsvarnarþóknun skipaðs verjanda síns, G-kvk-ef S-kvk-ef A-kvk-ef hrl., 150.600 krónur að meðtöldum virðisaukaskatti.

Af hálfu ákæruvaldsins flutti málið G-kvk-nf S-kvk-nf aðstoðarsaksóknari.

R-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærði, D-x-x J-x-x E-x-x P-x-x, sæti fangelsi í 6 mánuði.

Ákærði er sviptur ökurétti ævilangt.

Ákærði greiði T-kk-þgf Á-kk-þgf T-kk-þgf 1.014.506 krónur, auk vaxta samkvæmt 1. mgr. 8. gr. laga um vexti og verðtryggingu nr. 38/2001 frá 19. desember 2009 til 17. september 2010, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags, og 150.600 krónur í málskostnað.

Ákærði greiði 251.861 krónu í sakarkostnað, þ.m.t. málsvarnarþóknun skipaðs verjanda síns, G-kvk-ef S-kvk-ef A-kvk-ef hrl., 150.600 krónur.

R-kvk-nf H-kvk-nf